OpenLLM-France/wikimedia huggingface dataset:
# Allotoca catarinae

Allotoca catarinae és una espècie de peix de la família dels goodèids i de l'ordre dels ciprinodontiformes.

## Morfologia

* Els mascles poden assolir 5 cm de longitud total i les femelles 8.

## Hàbitat

És un peix d'aigua dolça, de clima tropical (24 °C-27 °C) i demersal.

## Distribució geogràfica

Es troba a Mèxic.

## Observacions

És inofensiu per als humans.

## Referències

* ↑ Hubbs C. L. & Turner C. L., 1939. Studies of the fishes of the order Cyprinodontes. XVI. A revision of the Goodeidae. Misc. Publ. Mus. Zool. Univ. Mich. Núm. 42. 1-80. Pls. 1-5.
* ↑ BioLib (anglès)
* ↑ de Buen, F., 1942. Una nueva subespecie del Neoophorus diazi (Meek). (Pisces-Goodeidae). An. Inst. Biol. Mex. v. 13 (núm. 1): 341-349.
* ↑ Wischnath, L., 1993. Atlas of livebearers of the world. T.F.H. Publications, Inc., Estats Units. 336 p.
* 1 2 3 4 «Allotoca catarinae» (en anglès). FishBase. Froese, Rainer; Pauly, Daniel (editors).
* ↑ Espinosa Pérez, H., M.T.G. Dillanes i P.F. Mata, 1993. Listados faunísticos de México. III. Los peces dulceacuicolas Mexicanos. Universidad Nacional Autónoma de Mexico, Mèxic. 98 p.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.
* ↑ Meyer, M. K., A. C. Radda i O. D. Domínguez, 2001: Notes on the genera Neoophorus (Hubbs & Turner, 1937) and Allotoca (Hubbs & Turner, 1937), with a description of a new species of Allotoca from Laguna de Zacapu, Michoacán, Mexico (Teleostei, Cyprinodontiformes: Goodeidae). Annalen des Naturhistorischen Museums in Wien v. 103 B: 453-460.

## Enllaços externs

* AQUATAB
# Esquirol llistat de San Bernardino

L'esquirol llistat de San Bernardino (Neotamias speciosus) és una espècie de rosegador de la família dels esciúrids. Es troba a l'estat de Califòrnia als Estats Units, en alçades d'entre 1.500 i 3.000 metres. L'esquirol llistat de San Bernardino té diversos noms comuns, incloent: esquirol Tahoe, esquirol Sequoia, esquirol Mt. Pinos.

## Referències

* ↑ Linzey, A. V.; Hammerson, G.. «Neotamias speciosus» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 11 novembre 2015].
* ↑ "North American Mammals: Tamiasspeciosus." North American Mammals: Tamiasspeciosus. Smithonian Institute, n.d. Web. 5 desembre 2014].

## Enllaços externs

* Hole, Jr., Robert. «Lodgepole Chipmunk Tamias speciosus» (en anglès). Encyclopedia of Life Field Guides. Arxivat de l'original el 4 de març 2016. [Consulta: 7 desembre 2012].
* Photograph of Lodgepole Chipmunk by Douglas Herr Arxivat 2011-07-18 a Wayback Machine.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# 47 d'Aquari

47 d'Aquari (47 Aquarii) és una estrella de la Constel·lació d'Aquari. La seva magnitud aparent és 5,12. Es tracta d'una estrella gegant groga; posseeix una magnitud absoluta d'1,39 i la seva velocitat radial positiva indica que l'estrella s'allunya del sistema solar.

## Observació

Es tracta d'una estrella situada a l'hemisferi celeste austral, molt a prop de l'equador celeste;el que comporta que pugui ser observada des de totes les regions habitades de la Terra, exceptuant el cercle polar àrtic. A l'hemisferi sud sembla circumpolar només en les àrees més internes de l'Antàrtida, sent de magnitud 5,1 és visible ull nu en cels foscos. El millor període per a la seva observació és entre els mesos d'agost i desembre. El període de visibilitat és pràcticament el mateix en els dos hemisferis degut a la seva posició propera a l'equador celeste.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 3 4 5 «Study of the impact of the post-MS evolution of the host star on the orbits of close-in planets» (en anglès). Astronomy and Astrophysics, 12-2011, pàg. 71–71. DOI: 10.1051/0004-6361/201117887.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* Base de dades SIMBAD
* Aladin previewer
# Hospital de Panzi

L'hospital de Panzi és un hospital fundat el 1999 a Bukavu, la capital de la província de Kivu del sud de la República Democràtica del Congo. Està especialitzat en el tractament de supervivents de la violència, la gran majoria víctimes d'abusos sexuals. Després d'anys de control militar a Kivu del Sud, la violència sexual ha augmentat.
L'Hospital Panzi és dirigit per la Comunitat de les Esglésies de la Pentecosta a l'Àfrica Central (CEPAC), fundada per la Missió Pentecostal Sueca el 1921. El director Denis Mukwege ha estat operant a supervivents de la violència sexual durant més d'una dècada, i és un dels dos únics metges qualificats per realitzar la cirurgia reconstructiva. Va publicar una anàlisi de la crisi de la violència sexual a l'est de la República Democràtica del Congo a PLoS Medicine el desembre de 2009, a partir de la seva extensa experiència. El doctor Mukwege va rebre el Premi de Drets Humans de l'ONU del 2008 i el Premi Sàkharov per la Llibertat de Consciència del 2014, ii ha estat nominat dues vegades per al Premi Nobel de la Pau.
Tot i la seva xarxa de donants i l'hospital Panzi s'enfronta contínuament a problemes econòmics, de subministrament i recursos per expandir la base de personal qualificat. L'hospital va ser inicialment construït per a 120 llits, però el nombre total de llits és ha passat a ser de 350, dels quals 200 estan dedicats als supervivents de la violència sexual. Com a mitjana, Panzi admet 410 pacients al mes i el 2008 estava ple.

## Referències

* ↑ «General Referral Panzi Hospital: About». Arxivat de l'original el 2012-09-11. [Consulta: 28 maig 2018]. «The General Referral Panzi Hospital ...built in 1999»
* ↑ «"Now, The World Is Without Me": An Investigation of Sexual Violence in Eastern Democratic Republic of Congo». Harvard Humanitarian Initiative With Support from Oxfam America, 01-04-2010. Arxivat de l'original el 2012-09-12. [Consulta: 11 desembre 2011]. «After years of military rape in South Kivu, civilian adoption of sexual violence is becoming recognized as its own problem.»
* ↑ Stephanie Nolen. «"Not Women Anymore…": The Congo’s rape survivors face pain, shame and AIDS». Ms., Spring 2005. Arxivat de l'original el 2016-10-31. [Consulta: 4 desembre 2011]. «It took Thérèse Mwandeko a year to save the money...She walked with balled-up fabric clenched between her thighs, to soak up blood that had been oozing from her vagina for two years, since she had been gang-raped by Rwandan militia soldiers who plundered her village in the eastern Democratic Republic of the Congo (DRC). Finally, she arrived at Panzi Hospital...Dr. Denis Mukwege, Panzi’s sole gynecologist and one of two doctors in the eastern Congo who can perform such reconstructive surgeries, can repair only five women a week.»
* ↑ Plosmedicine.org
* ↑ OHCHR.org
* ↑ Independent.co.uk
* ↑ Koinange, Jeff «Rape, brutality ignored to aid Congo peace». CNN.com, 26-05-2006 [Consulta: 21 abril 2008].
* ↑ Gettleman, Jeffrey «Rape Epidemic Raises Trauma of Congo War». The New York Times, 07-10-2007 [Consulta: 21 abril 2008].
# Allotoca maculata

Allotoca maculata és una espècie de peix de la família dels goodèids i de l'ordre dels ciprinodontiformes.

## Morfologia

* Els mascles poden assolir 6,5 cm de longitud total i les femelles 7,5.

## Hàbitat

És un peix d'aigua dolça, de clima tropical (22 °C-26 °C) i demersal.

## Distribució geogràfica

Es troba a Jalisco (Mèxic).

## Observacions

És inofensiu per als humans i emprat en recerca científica.

## Referències

* ↑ Hubbs C. L. & Turner C. L., 1939. Studies of the fishes of the order Cyprinodontes. XVI. A revision of the Goodeidae. Misc. Publ. Mus. Zool. Univ. Mich. Núm. 42. 1-80. Pls. 1-5.
* ↑ BioLib (anglès)
* ↑ Smith, M. L. & R. R. Miller. 1980. Allotoca maculata, a new species of goodeid fish from western México, with comments on Allotoca dugesi. Copeia 1980 (núm. 3): 408-417.
* ↑ The Taxonomicon (anglès)
* ↑ Wischnath, L., 1993. Atlas of livebearers of the world. T.F.H. Publications, Inc., United States of America. 336 p.
* 1 2 3 4 FishBase (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Almada-Villela, P.C., 1990. Status of threatened Mexican fishes. J. Fish Biol. 37 (Suppl. A):197-199.
* ↑ Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21): 243 p.

## Bibliografia

* Meyer, M. K., A. C. Radda i O. D. Domínguez, 2001: Notes on the genera Neoophorus (Hubbs & Turner, 1937) and Allotoca (Hubbs & Turner, 1937), with a description of a new species of Allotoca from Laguna de Zacapu, Michoacán, Mexico

## Enllaços externs

* AQUATAB
# Esquirol llistat de l'Est americà

L'esquirol llistat de l'Est americà (Tamias striatus) és una espècie de rosegador de la família dels esciúrids. És una espècie que habita a Nord-amèrica. És l'únic membre viu dels esquirols del subgènere Tamias, de vegades conegut com un genus independent. En anglès se l'anomena chipmunk que prové de la llengua Ottawa ajidamoonh o de la paraula de l'Ojibwe ajidamoo, que es tradueix literalment com «el qui baixa dels arbres de cap.»

## Galeria

* Esquirol llistat de l'Est americà amb les bosses de les galtes plenes, Cap Tourmente Nacional Wildlife Àrea, Quebec, Canadà
* Crit (vídeo)

## Referències

* ↑ Tamias, funet.fi
* 1 2 «Tamias (Tamias) striatus». A: Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005, p. 817. ISBN 978-0-8018-8221-0. OCLC 62265494.
* ↑ Linzey, A. V.; NatureServe. «Tamias striatus» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 11 novembre 2015].
* ↑ Chipmunk, Online Etymology Dictionary
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Institut Max Planck de Bioquímica

L'Institut Max Planck de Bioquímica (o Max Planck Institute of Biochemistry) és un institut de recerca de la Societat Max Planck localitzat a Martinsried, un suburbi de Múnic. L'Institut va ser fundat el 1973 per la fusió de tres instituts anteriorment independents: l'Institut Max Planck de Bioquímica, l'Institut Max Planck de Recerca en Proteïnes i Pells (fundat el 1954 a Regensburg), i l'Institut Max Planck de Química Cel·lular (fundat el 1956 a Múnic).

## Referències

* ↑ Genetic Engineering News: GEN. (en anglès). M.A. Liebert, 1997, p. 18.
* ↑ «Max Planck Institute of Biochemistry». Arxivat de l'original el 2012-04-26. [Consulta: 18 juny 2016].
* ↑ PH.D, Dr Robert T. Bakker. Science Year: The World Book Science Annual (en anglès). World Book, Incorporated, 1986-02, p. 364. ISBN 978-0-7166-0587-4.
# Abrene

Abrene (letó: Abrenes apriņķis) era un raion o districte de la República de Letònia. La seva àrea era de 4292 km², i va ser format el 1925 en unir la part meridional del raion de Ludza i la part occidental de la regió d'Ostrov. El seu nom original va ser raion de Jaunlatgale (Nova Latgàlia), però el nom va ser canviat a Abrene el 1938. El districte incloïa els pobles de Balvi i Abrene i 14 llogarets. Les parròquies civils (Letó: pagasti) que formaven el districte van ser reorganitzades tres vegades (eren 12 el 1929, 13 el 1935, i 15 el 1940). Sis de les parròquies civils orientals (Purvmalas, Linavas, Kacēnu, Upmalas, Gauru i Augšpils), a més d'Abrene (un total de 1.293,6 km², o 35.524 habitants) van ser units a la República Socialista Federativa Soviètica de Rússia el 1944. Aquesta part de l'antic districte de Abrene és avui part de la Federació Russa, coneguda com el raion de Pytalovo de l'óblast de Pskov, a la frontera amb Letònia. L'expressió "regió d'Abrene" sol referir avui dia a la part a l'actual Federació Russa, tot i que gairebé tres quartes parts de l'antic districte estan a Letònia.

## Referències

* Arnolds Spekke: Balts and Slavs: Their Early Relations. Washington, D.C.: Alpha Printing Co., 1965.
* Arveds Švābe, ed.: Latvju enciklopēdija. Stockholm: Trīs Zvaigznes, 1952-1953.
* Kārlis Stalšāns: Krievu ekspansija un rusifikācija Baltijā laikmetu tecējumā. Chicago: Jāņa Šķirmanta Apgāds, 1966.
* Kārlis Stalšāns: Latviešu un lietuviešu austrumu apgabalu likteņi. Chicago: Jāņa Šķirmanta apgāds, 1958.
* Albert N. Tarulis: Soviet Policy Toward the Baltic States 1918-1940. Notre Dame, Indiana: University of Notre Dame Press, 1959.
* Dietrich Loeber, “The Russian-Latvian Territorial Dispute Over Abrene” in The Parker School Journal of East European Law (1995, Vol. 2, pp. 537–559). (disponible en alemán como Acta Baltica [1996, Vol. 34, pp. 9–28], y en letón como "Krievijas un Latvijas teritoriālais strīds Abrenes jautājumā." Arxivat 2006-02-15 a Wayback Machine.) Consulta 3. XII. 2005.
* Edgars Andersons: Latvijas vēsture 1914-1920. Västerås: Daugava, 1967.
* Edgars Andersons: "Kā Narva, Pečori un Abrene tika iekļauta {sic} Krievijas Sociālistiskajā Federatīvajā Republikā" Arxivat 2005-11-26 a Wayback Machine. es una traducción de Regional Identity under Soviet Rule: The Case of the Baltic States (edited by D.A. Loeber, V.S. Vardys and LPA. Kitehing), publicado originalmente por el Institute for the Study of Law, Politics and Society in Socialist States, University of Kiel, 1990.
* Jānis Rutkis, ed.: Latvia: Country and People. Stockholm: Latvian National Foundation, 1967.
* Cartas y documentos de la anexión de Aldis Bergmanis, Senior Expert en el Centre for Documenting the Consequences of Totalitarianism (SAB TSDC), citado en "Jauni fakti par Abrenes pievienošanu." Arxivat 2005-11-26 a Wayback Machine. Diena, 17 de gener de 1994. Consulta 3. XII. 2005).
* En las deportaciones y la transferencia de población, ver Jānis Riekstiņš, "Kā 'tīrīja' un 'iekārtoja' Abrenes pusi." Arxivat 2005-12-19 a Wayback Machine. Latvijas Avīze, 7 de juny de 2004. Consulta 3. XII. 2005.
# Huracà Andrew

L'Huracà Andrew va ser el segon huracà més poderós i l'últim dels tres huracans de Categoria 5 que van recalar als EUA durant el segle xx, després de l'huracà del dia del treball de 1935 i l'huracà Camille del 1969. Andrew provocà un total de 65 víctimes mortals.
Entre el 16 i el 28 d'agost de 1992, Andrew colpejà el nord-oest de les Bahames, el sud de Florida a Homestead i el sud-oest de Louisiana al voltant Morgan City. Andrew causà $26.500 milions de dòlars en danys, convertint-se en el cost màxim al sud de Florida, encara que d'altres fonts els situen entre els 27.000 milions i els 34.000 milions de dòlars. La pressió atmosfèrica en el centre va ser la quarta més baixa mai registrada dels ciclons registrats als Estats Units i va ser l'huracà atlàntic més costós de la història dels Estats Units d'Amèrica fins que va ser superat per l'huracà Katrina durant la temporada del 2005.

## Referències

* ↑ «Hurricane Andrew». Coastal Services Center. Arxivat de l'original el 2008-04-01. [Consulta: 10 abril 2008].
* ↑ Rappaport, Ed. «Preliminary Report». National Hurricane Center. [Consulta: 10 abril 2008].

## Enllaços externs

* Images of Historic Florida Hurricanes (State Archives of Florida)
# Hospital de Pobres de Jesucrist

L'Hospital de Pobres de Jesucrist fou l'antic hospital de Moià originari del segle xiii i que actualment acull una residència per a gent gran anomenada Hopital-Residència Vila de Moià.

## Història

Si bé es desconeix exactament l'origen de l'hospital, es creu que podria ser una hostatge del segle xii, l'edifici estava situat a la strata francisca, camí que unia Vic i Manresa. La primera documentació de l'hospital data de la primera meitat del segle xiii, es tracta d'una donació feta a l'hospital a nom de Bartomeu de Muntanyola, considerat com el veritable fundador i administrador de l'hospital fins a l'any 1284, data en què comença la tasca com a rector de la parròquia Guillem de Soler. Un altre document, de l'any 1286, parla dels drets que tenia l'hospital sobre el mas de Montbrú gràcies a uns donants anònims. L'any 1298, el testament de Dolça de Casals, deixa també, casa i terres a l'hospital.
L'administració de l'hospital que va començar sent eclesiàstica, a partir de l'any 1336 amb la creació del municipi de Moià, l'hospital passa a ser considerat una entitat municipal, així, els administradors de l'hospital seran nomenats pel Consell Municipal. Amb els successius moviments polítics, l'administració de l'hospital va canviant de mans i no serà fins a l'any 1885 en l'acta del notari Joaquim Otzet de 22 de maig, que hi consta el conveni entre l'ajuntament, el rector de la parròquia i prohoms de la vila per crear una junta de patronat autònom i representatiu i una junta d'administració.
L'any 1757 comença l'obra del nou edifici de l'hospital, lloc que ocupa actualment. L'any 1848 s'estableixen a l'hospital les Germanes Carmelites de la Caritat, on hi donen servei i hi funden un col·legi de nenes. Posteriorment, l'any 1971, donaran servei a l'hospital les Germanes Josefines.
Actualment és l'Hospital-Residència de la Vila de Moià.

## Referències

* ↑ Picanyol, Llogari «L'Hospital de pobres de Jesucrist». Modilianum, 1965, pàg. 230-237.
* ↑ L'Hospital d'un poble : passat, present i futur de l'Hospital de pobres de Jesucrist de la Vila de Moià. [s.l], 1973.
* ↑ El Nostre hospital-residència MOIÀ, 2002.
# Esquirol llistat fosc

L'esquirol llistat fosc (Funambulus sublineatus) és una espècie de rosegador de la família dels esciúrids. Viu al sud de l'Índia i Sri Lanka. Els seus hàbitats naturals són les ribes dels rius (especialment joncars) dins de boscos perennifolis tropicals i boscos caducifolis humits. Està amenaçat per la degradació del seu entorn natural per la tala d'arbres i els incendis forestals. Algunes poblacions estan afectades per la fragmentació dels boscos on viuen.

## Referències

* ↑ Rajamani, N.; Molur, S.; Nameer, P. O. Funambulus sublineatus. UICN 2008. Llista Vermella d'espècies amenaçades de la UICN, edició 2008, consultada el 28 agost 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Aríon (cavall)

Segons la mitologia grega, Aríon (en grec antic: Ἀρείων) va ser un cavall que va salvar la vida d'Adrast en la primera expedició dels Set Cabdills contra Tebes. Va ser l'únic heroi que se salvà. Després de la derrota de l'exèrcit argiu, Aríon va portar galopant ràpidament el seu amo lluny de la batalla i el va deixar a l'Àtica, prop de Colonos. La rapidesa d'Aríon ja s'havia posat de manifest en els Jocs Fúnebres en honor d'Arquèmor.
Sobre l'origen d'Aríon hi ha diverses tradicions. Una diu que, quan Demèter cercava la seva filla Persèfone raptada per Hades, Posidó, que la desitjava, la perseguia per tot arreu. Per escapolir-se se li va acudir a Demèter transformar-se en euga i es va amagar entre els cavalls del rei Oncos, a Telfusa, a l'Arcàdia. Però Posidó es va transformar en cavall i s'uní a la deessa. D'aquesta unió en va néixer una filla, el nom de la qual estava prohibit pronunciar i era anomenada la Dama o la Senyora (Δέσποινα), i un cavall, Aríon. Aquest cavall va pertànyer al rei Oncos i més tard a Hèracles, que el va utilitzar en l'expedició contra l'Èlida i en la lluita contra Cicne. Després passà a mans d'Adrast. Segons altres versions, Aríon va ser un cavall sorgit de la terra quan Posidó hi clavà el trident.

## Referències

* 1 2 3 Grimal, Pierre. Diccionari de mitologia grega i romana. Barcelona: Edicions de 1984, 2008, p. 54. ISBN 9788496061972.
* ↑ Èsquil, a la tragèdia Els set contra Tebes, explica l'expedició.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 27. (El Cangur / Diccionaris, núm. 209). ISBN 84-297-4146-1
# Batalla de Jugla

La batalla de Jugla va ser una batalla defensiva de la República Russa (embrió de l'RSFS de Rússia) entre l'1 i el 3 de febrer, pocs mesos després de la Revolució Russa.

## Antecedents

En l'ofensiva alemanya anomenada batalla del Golf de Riga de 1915 l'objectiu era destruir la flota russa ancorada al golf i facilitar la caiguda de la ciutat de Riga com a part de l'ofensiva alemanya en el front oriental. La flota alemanya no va aconseguir els seus objectius i amb l'anul·lació de l'ofensiva terrestre va preferir retirar-se.
Després de la revolució de febrer, l'emperador Nicolau II de Rússia va abdicar i es va formar un govern provisional, sota el lideratge del príncep Gueorgui Lvov. Al Bàltic, l'objectiu principal de l'exèrcit rus era evitar que els alemanys travessessin el Dvinà Occidental, l'última barrera natural que els separava de Riga.

## La batalla

La batalla va iniciar-se l'1 de setembre quan els alemanys van construir tres pontons per travessar el riu prop d'Ikšķile. La seva major potència d'artilleria, combinada amb suport aeri, llançaflames i atacs químics els va permetre portar la iniciativa de la batalla. Les defenses russes i letones van resistir unes 26 hores, cosa que va permetre una retirada ordenada de la ciutat de Riga. La batalla va causar moltes baixes, especialment entre tropes letones que, no obstant això, aconseguiren protegir la retirada de l'exèrcit rus i letó cap a noves posicions defensives a Vidzeme, Sigulda o Olaine.

## Conseqüències

Els alemanys ocuparen Riga el 3 de setembre. La flota russa, amb la moral baixa des de l'esclat de la Revolució Russa, va ser expulsada del golf de Riga al finalitzar la batalla de Muhu i totes les seves unitats es van replegar al golf de Finlàndia. Les hostilitats van cessar oficialment amb el Tractat de Brest-Litovsk del 3 de març de 1918, encara que algunes activitats navals van continuar fins a principis d'abril següent.

## Referències

* 1 2 Buttar, Prit. Russia's last gasp : the eastern front, 1916-17, 2016. ISBN 978-1-4728-1276-6.
* ↑ «Der 1. Weltkrieg - 5. September 1917». [Consulta: 22 maig 2022].